open-index/open-wikipedia-markdown huggingface dataset:
გაბრიელ ღამბარაშვილი

**გაბრიელ გრიგოლის ძე ღამბარაშვილი** (დ.  24 ივლისი, 1878, გორი, — გ. 18 ივლისი, 1954, თბილისი) — ქართველი მეან-გინეკოლოგი, თეორიული და პრაქტიკული მეანობა-გინეკოლოგიის ერთ-ერთი ფუძემდებელი საქართველოში. მედიცინის მეცნიერებათა დოქტორი (1912), პროფესორი (1917), საქართველოს მეცნიერების დამსახურებული მოღვაწე (1941).  

## ბიოგრაფია 
1907 წელს დაამთავრა ბერლინის უნივერსიტეტის სამედიცინო ფაკულტეტი. ალექსანდრე გუბარევისა და ვლადიმერ სნეგირიოვის მოწაფე. სტუდენტობის პერიოდში გერმანულ ენაზე გამოაქვეყნა 2 მეცნიერული გამოკვლევა აორტის ანევრიზმისა და ღვიძლის სიდეროზის შესახებ. 1912–17 წლებში მოსკოვის უნივერსიტეტის მეანობა — გინეკოლოგიის კათედრის პრივატ-დოცენტი, 1917-20 წლებში კი ამავე კათედრის პროფესორი იყო, ერთდოულად მუშაობდა მოროზოვის სახელობის სიმსივნეების ინსტიტუტში. მოსკოვში მუშაობის პერიოდში მისი თაოსნობით ქართულ ენაზე იბეჭდებოდა სამედიცინო-საგანმანათლებლო ლიტერატურა. 1920–54 წლებში ღამბარაშვილი განაგებდა თბილისის სახელმწიფო უნივერსიტეტის სამკურნალო ფაკულტეტის (1930 წლიდან თბილისის სამედიცინო ინსტიტუტის) მეანობა-გინეკოლოგიის კათედრას. საქართველოში დანერგა მრავალი გინეკოლოგიური ოპერაცია, შეიმუშავა ხელოვნური საშოს შექმნის მეთოდი; შეისწავლიდა რენტგენო და რადიოთერაპიის, ონკოლოგიის, ჰორმონო-თერაპიისა და სხვა საკითხებს. ქართულ ენაზე შეადგინა გინეკოლოგიური სახელმძღვანელო (თბილისი, 1941). წლების მანძილზე იყო საქართველოს მეან-გინეკოლოგთა სამეცნიერო საზოგადოების თავმჯდომარე. ქართველთა შორის წერა-კითხვის გამავრცელებელი საზოგადოების წევრი 1911 წლიდან. დაჯილდოებულია ლენინის ორდენითა და შრომის წითელი დროშის ორდენით.

## თხზულებები 
* ავთვისებიანი სიმსივნების ეთიოლოგია, ტფ, 1930;
* К вопросу о влиянии экстракта яичников на сосудистую систему и его отношение к gl. thyreoidea, М., 1912 (ავტორეფ.).

## ლიტერატურა
* გიგინეიშვილი მ., გაბრიელ ღამბარაშვილი, თბ., 1955.

კატეგორია:ქართველი მეან-გინეკოლოგები
კატეგორია:ლენინის ორდენის კავალრები
კატეგორია:შრომის წითელი დროშის ორდენის კავალრები
კატეგორია:გორში დაბადებულები
კატეგორია:ქართველთა შორის წერა-კითხვის გამავრცელებელი საზოგადოების წევრები
ევროვიზიის სიმღერის კონკურსი 2016

**ევროვიზიის სიმღერის კონკურსი 2016** — ევროვიზიის სიმღერის 61-ე კონკურსი, რომელიც გაიმართება სტოკჰოლმში (შვედეთი). შვედეთმა კონკურსის მასპინძლობის უფლება მოიპოვა 2015 წლის კონკურსში მონს სელმერლევის სიმღერის „Heroes“ გამარჯვების შედეგად. ეს იქნება მესამედ ჩატარებული კონკურსი სტოკჰოლმში, მას შემდეგ, რაც 1975 წელს და 2000 წელს ჩატარდა. კონკურსი შედგება ორი ნახევარფინალისგან, რომელიც გაიმართება 10 და 12 მაისს და ფინალი 14 მაისს 2016 წელს. სამ პირდაპირ ეთერს წარუძღვება მონს სელმერლევი და პეტრა მედე.

43 ქვეყნის წარმომადგენლები მიიღებენ მონაწილეობას, რითაც 2016 წლის ევროვიზია რეკორდულია მონაწილეთა რაოდენობით 2008-2011 წლებს შორის.

## ჩატარების ადგილი 
thumb|150x150px|left|ერიქსონ გლობი

კონკურსი ჩატარდება ერიქსონ გლობში სტოკჰოლმში, მას შემდეგ, რაც შვედეთმა გაიმარჯვა 2015 წლის ევროვიზიაზე ვენაში, მონს სელმერლევის სიმღერით "გმირები" („Heroes“). ერიქსონ გლობის მოცულობაა დაახლოებით 16,000 ადამიანი, და ეს იქნება მეორედ ჩატარებული კონკურსი ამ ადგილას, 2000 წლის შემდეგ.

## შედეგები 
### პირველი ნახევარფინალი 
18 ქვეყანა მიიღებს მონაწილეობას პირველ ნახევარფინალში. საფრანგეთი, ესპანეთი და შვედეთი შეასრულებს და ხმას მისცემს ამ ნახევარფინალში.

### მეორე ნახევარფინალი 
19 ქვეყანა მიიღებს მონაწილეობას მეორე ნახევარფინალში. გერმანია, იტალია და გაერთიანებული სამეფო შეასრულებს და ხმას მისცემს ამ ნახევარფინალში.

### ფინალი 
## სქოლიო
კატეგორია:ევროვიზიის სიმღერის კონკურსები წლების მიხედვით
მამის დღე

**მამის დღე** — დღესასწაული, რომელიც ყოველწლიურად აღინიშნება მამობის აღსანიშნავად და მამებისთვის პატივის მისაგებად. მრავალ ქვეყანაში ის აღინიშნება ივნისის მესამე კვირა დღეს. ზოგიერთ ქვეყანაში ის მიესადაგება წმინდა იოსების ხსენების დღეს.

დღესასწაული პირველად აღინიშნა აშშ-ში 1910 წლის 19 ივნისს, ვაშინგტონის შტატის პატარა ქალაქ სპოკანში. მისი ინციატორი იყო სონორა სმარტ დოდი (Sonora Smart Dodd) არკანზასის შტატიდან, რომელიც გამოცხადდა სპოკანში ახალგაზრდა კაცთა ქრისტიანული ასოციაციის (The Young Men's Christian Association) შეკრებაზე, მამის — უილიამ სმარტის (William Jackson Smart) პატივსაცემად, რომელსაც მეუღლე გარდაეცვალა მეექვსე ბავშვის გაჩენის შემდეგ და რომელმაც მარტომ გაზარდა ექვსი შვილი. 

აშშ-ში ეს დღე ეროვნულ დღესასწაულად გამოცხადდა 1966 წელს, პრეზიდენტ ლინდონ ჯონსონის მიერ. ტრადიციულად ამ დღეს ამერიკის მოქალაქეები პატივს მიაგებენ მარტოხელა მამებს. დროთა განმავლობაში ამ დღეს აღნიშნავენ სხვა ქვეყნებშიც, გამოხატავენ რა პატივისცემას მამის, როგორც მშობლის მიმართ.

## მამების დღე საქართველოში 
მამების დღე პირველად საქართველოში 2016 წლის 19 ივნისს აღინიშნა საერთაშორისო საქველმოქმედო ორგანიზაციის Campus Lions Club Tbilisi-სა და სპეციალურად ამ დღისთვის შექმნილი ორგანიზაცია Happy Father's Day in Georgia-ს მიერ..

მამების დღე აგრეთვე აღნიშნა გაეროს მოსახლეობის ფონდმა (UNFPA) და არასამთავრობო ორგანიზაცია WeCare-მა, გლობალური კამპანიის „კაცები ზრუნავენ“ (Men Care) ფარგლებში.

## რესურსები ინტერნეტში
* მამის დღე 
* მამის დღე აშშ-ში — ენციკლოპედია ბრიტანიკა 

## სქოლიო
კატეგორია:დღესასწაულები
ალი I (შირვანი)

**ალი I**  (დ. უცნობია — გ. 917) — მეოთხე შირვანშაჰი, შირვანის დამოუკიდებელი მმართველი, ჰაისამ II-ის შვილი.

იგი შირვანშაჰი მამის გარდაცვალების შემდეგ გახდა. იბრძოდა ხაზარების წინააღმდეგ. 912 წელს დერბენტის ემირთან კოალიციაში ილაშქრა შანდანში, ლაშქრობის შედეგად ტყვედ ჩაიგდეს, გაათავისუფლეს სამთვიანი ტყვეობის შემდეგ. მისი მმართველობის პერიოდში, 914 წელს რუსებმა დალაშქრეს შარვანი და გაძარცვეს მიმდებარე რაიონები. 917 წელს, აბუ ტაჰირ იაზიდმა ალი I და მისი შვილი აბასი სიკვდილით დასაჯა.

## ლიტერატურა
*  *Минорский, Владимир Фёдорович* История Ширвана и Дербента. — М.,1963.
* *Ашурбейли С.* Государство Ширваншахов. — Б., 1983.

კატეგორია:შირვანშაჰები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 917
დიმიტრი ქუმსიშვილი

**დიმიტრი ქუმსიშვილი** (დ. 7 სექტემბერი, 1974) — ქართველი პოლიტიკოსი, საქართველოს პირველი ვიცე-პრემიერი, ეკონომიკისა და მდგრადი განვითარების მინისტრი. 2015 წლის 1 სექტემბრიდან 2016 წლის 27 ნოემბრამდე იყო ეკონომიკისა და მდგრადი განვითარების მინისტრი. 2016 წლის 27 ნოემბრიდან 2017 წლის 13 ნოემბრამდე ფინანსთა მინისტრი. 2015 წელს იყო ქალაქ თბილისის ვიცე-მერი.

## ბიოგრაფია 
დიმიტრი ქუმსიშვილი სწავლობდა კომაროვის ფიზიკა-მათემატიკურ სკოლაში. მან დაამთავრა თბილისის სახელმწიფო უნივერსიტეტის ფიზიკის ფაკულტეტი 1992 წელს; თბილისის სახელმწიფო უნივერსიტეტის ეკონომიკის ფაკულტეტი 1998 წელს. 1995-1996 წლებში სს „გაერთიანებული ქართული ბანკის“ წამყვანი სპეციალისტი; 1996-1997 წლებში „აუდიტკონსალტინგის“ აუდიტორი; 1997-1999 წლებში „ქართუ ბანკის“ ხაზინის უფროსი; 1999-2011 წლებში „ბანკ ქართუს“ გენერალური დირექტორის პირველ მოადგილე; 2010-2012 წლებში შპს „გლობალ კონტაქტ კონსალტინგის“ სამეთვალყურეო საბჭოს წევრი; პარალელურად, 2011-2012 წლებში ჰოლდინგ „პალიტრა მედიის“ ბიზნესგანვითარების დირექტორი. 2012 წლამდე შპს „რეშენალ სოლუშენის“ სამეთვალყურეო საბჭოს თავმჯდომარე, და იმავე პერიოდში, დაწყებითი ბიზნესის და ინოვაციების საინვესტიციო ფონდის დირექტორი.

საქართველოს აღმასრულებელ ხელისუფლებაში დიმიტრი ქუმსიშვილი 2012 წლის ბოლოს, საპარლამენტო არჩევნებში საარჩევნო ბლოკის „ქართული ოცნება“ გამარჯვების შემდეგ მოვიდა. 2015 წლის 30 ნოემბრიდან ვიცე-პრემიერი, 2016 წლის 13 ივნისიდან დღემდე — პირველი ვიცე-პრემიერი.

2017 წლის 13 ნოემბერს მეორეჯერ დაინიშნა ეკონომიკისა და მდგრადი განვითარების მინისტრად.

მშობლიური ქართულის გარდა ფლობს ინგლისურსა და რუსულს. ჰყავს მეუღლე და სამი შვილი.

## რესურსები ინტერნეტში
* საქართველოს ფინანსთა სამინისტრო

## სქოლიო
კატეგორია:დაბადებული 7 სექტემბერი
კატეგორია:დაბადებული 1974
კატეგორია:საქართველოს ეკონომიკის მინისტრები
კატეგორია:საქართველოს ფინანსთა მინისტრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ცოცხალი ადამიანები
კრწანისის ვაკე

**კრწანისის ვაკე** — ვაკე თბილისის სამხრეთ ნაწილში, მოიცავს თელეთისა და თაბორის ქედებს შორის არსებულ სამკუთხედის მოყვანილობის ტერიტორიას, რომელიც ფუძით მიმართულია მტკვრისკენ. სიმაღლე 380—425 მ, სიგრძე — დაახლ. 2,5 კმ, სიგანე — 1 კმ, აგებულია მეოთხეული ფხვიერი დანალექებით. კვეთს მდ. კრწანისისხევი. ძველთაგანვე ათვისებული იყო სასოფლო-სამეურნეო კულტურებისთვის.

## სქოლიო
კატეგორია:თბილისის გეოგრაფია
კატეგორია:საქართველოს ვაკეები
დავით კირვალიძე

**დავით კირვალიძე** (დ. 28 ივნისი, 1967, თბილისი) — ქართველი პოლიტიკოსი, სოფლის მეურნეობის მეცნიერებათა დოქტორი, საქართველოს სოფლის მეურნეობის მინისტრი 2000–2004 და 2012–2013 წლებში, საქართველოს მე-5 მოწვევის პარლამენტის წევრი, აგრარულ საკითხთა კომიტეტის თავმჯდომარე. 2017–2022 წლებში საქართველოს პრემიერ-მინისტრის მრჩეველი სოფლისა და სოფლის მეურნეობის განვითარების საკითხებში; 2014 წლიდან ამერიკული ორგანიზაცია CNFA-ის დირექტორთა საბჭოს წევრი.

## განათლება 
დავით კირვალიძემ 1984 წელს დაამთავრა თბილისის 55-ე საშუალო სკოლა. არის ნიადაგმცოდნეობისა და აგროქიმიის მაგისტრი. 1990-1993 წლებში საქართველოს აგრარული უნივერსიტეტსა და მოსკოვის სახელმწიფო უნივერსიტეტში მუშაობდა სადოქტორო დისერტაციაზე, რომელიც 1993 წელს წარმატებით დაიცვა თბილისში.

## კარიერა 
დავით კირვალიძემ სამუშაო კარიერა აკადემიური სფეროდან დაიწყო. კითხულობდა ლექციებს საქართველოს აგრარულ უნივერსიტეტსა და საქართველოს გარემოს დაცვის, ეკოლოგიისა და აგრობიზნესის ინსტიტუტში.

საქართველოს გარდა, მან მნიშვნელოვანი სამეცნიერო, ექსპერტული და კვლევითი სამუშაოები ჩაატარა მრავალ ქვეყანაში. მათ შორის, სომხეთში, აზერბაიჯანში, რუსეთში, ბელორუსში, უკრაინაში, მოლდოვაში, ყაზახეთში, ყირგიზეთში, ტაჯიკეთში, ზიმბაბვეში, რუანდაში, ეთიოპიაში, ნიდერლანდების სამეფოში, ირლანდიასა და შეერთებულ შტატებში. მას ასევე აქვს ფერმერის პრაქტიკული გამოცდილება.

აქტიური სამეწარმეო და აკადემიური საქმიანობის შემდეგ, 1999 წელს არჩეული იყო საქართველოს მე-5 მოწვევის პარლამენტში. იყო პარლამენტის აგრარულ საკითხთა კომიტეტის თავმჯდომარე.

საკანონმდებლო ხელისუფლებაში წარმატებული საქმიანობის შემდეგ, 2000 წელს დაინიშნა საქართველოს სოფლის მეურნეობის მინისტრად. აღნიშნული პოსტი მას 4 წელი — 2004 წლამდე ეკავა. ხოლო 2017 წლიდან 2022 წლამდე იყო პრემიერ-მინისტრის მრჩეველი სოფლისა და სოფლის მეურნეობის განვითარების საკითხებში. 2014 წლიდან დღემდე დავით კირვალიძე არის ამერიკული ორგანიზაცია CNFA-ს დირექტორთა საბჭოს წევრიც.

დავით კირვალიძეს ჰყავს მეუღლე — ნინო ხმალაძე და სამი შვილი — ანა, რეზი და ელენე.

## რესურსები ინტერნეტში
*
*დავით კირვალიძე — ბიბლიოვიკი

## სქოლიო
კატეგორია:დაბადებული 28 ივნისი
კატეგორია:დაბადებული 1967
კატეგორია:საქართველოს სოფლის მეურნეობის მინისტრები
კატეგორია:საქართველოს V მოწვევის პარლამენტის წევრები
კატეგორია:საქართველოს აგრარული უნივერსიტეტის კურსდამთავრებულები
ბაკურ გულუა

**ბაკურ გულუა** (დ. 9 ოქტომბერი, 1946, ჯუმითი, ჩხოროწყუს რაიონი, საქართველოს სსრ) — ქართველი ინჟინერი, მეცნიერი, პოლიტიკოსი.

დაამთავრა თბილისის სახელმწიფო პოლიტექნიკური ინსტიტუტის სამშენებლო ფაკულტეტი 1971 წელს,  საზოგადოებრივ მეცნიერებათა აკადემია 1984 წელს. 1965-1966 წლებში იყო ტექნიკური ინვერტარიზაციისა და საპროექტო სახარჯთაღრიცხვო ბიუროს უფროსი; 1973 წელს ზუგდიდის კომკავშირის ქალაქკომის I მდივანი. 1975 წელს ენგურჰესის მშენებლობის პარტკომის მდივანი; 1975-1978 წლებში კომპარტიის გალის რაკომის მდივანი; 1978-1979 წლებში კომპარტიის ცკ-ს ინსპექტორი; 1979-1986 წლებში კომპარტიის ფოთის ქალაქკომის მდივანი; 1986-1990 წლებში სახელმწიფო საგეგმო კომისიის თავმჯდომარის მოადგილე. 1990-1991 წლებში იყო  საქართველოს რესპუბლიკის უზენაესი საბჭოს წევრი საქართველოს კომუნისტური პარტიისგან, კომისიის თავმჯდომარე.  ხელი აქვს მოწერილი  საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).  1991-1992 წლებში საქართველოს რესპუბლიკის ვიცე-პრემიერი; 1992-1993 წლებში თბილისის მერის I მოადგილე; 1994-1995 წლებში საქართველოს ვიცე-პრემიერი; 1995 წლის 5 ოქტომბრიდან 8 დეკემბრამდე იყო საქართველოს პრემიერ-მინისტრის მოვალეობის შემსრულებელი. 1995 წლის 8 დეკემბრიდან 2000 წლის 25 მაისამდე მუშაობდა საქართველოს რესპუბლიკის სოფლის მეურნეობისა და სურსათის მინისტრად. არის წიგნებისა და სამეცნიერო სტატიების ავტორი.

საქართველოს ეროვნული თანხმობის დარბაზის თავმჯდომარე, 1993-1994 წლებში იყო საქართველოს მე-3 მოწვევის პარლამენტის წევრი (ფოთის მაჟორიტარი),  საქართველოს რეფორმატორთა კავშირის წევრი.

## ბიბლიოგრაფია
* ფიქრები საქართველოს კონსტიტუციაზე : ესსეისტ. ჩანაწერები (ავტორი). - თბილისი, საქართველო XXI საუკუნე, 2003. - 139 გვ.
* გუშინ, დღეს, ხვალ (ავტორი). - თბილისი, 1995. - 40 გვ.

## ლიტერატურა
* ვინ ვინაა საქართველოში: ქართული ბიოგრაფიული ცნობარი. გვ. 100,   თბ., 1998-1999.  

## რესურსები ინტერნეტში
*ბაკურ გულუა — საქართველოს პარლამენტის ოფიციალური საიტი (საქართველოს რესპუბლიკის პირველი მოწვევის უზენაესი საბჭო)
*ბაკურ გულუა — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)

კატეგორია:დაბადებული 9 ოქტომბერი
კატეგორია:დაბადებული 1946
კატეგორია:საქართველოს სოფლის მეურნეობის მინისტრები
კატეგორია:ჩხოროწყუს მუნიციპალიტეტში დაბადებულები
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:საქართველოს III მოწვევის პარლამენტის წევრები
ლეოპოლდაუ (ვენის მეტრო)

**ლეოპოლდაუ** () — ვენის მეტროპოლიტენის სადგური. მდებარეობს U1 ხაზზე და შედგება 1 ბაქნისაგან. სადგური გაიხსნა 2006 წელს.

## რესურსები ინტერნეტში
*ვენის მეტროპოლიტენის საიტი

კატეგორია:ვენის მეტროსადგურები
F0rest

**პატრიკ ლინდბერგი** (; ასევე ცნობილია როგორც  ; დ. 10 ივნისი, 1988) — შვედი კიბერსპორტსმენი, „Counter-Strike“ და „Counter-Strike: Global Offensive“-ის მოთამაშე. პატრიკმა თავისი კარიერა დაიწყო 2005 წელს. მან ფართოდ მოიხვეჭა რეპუტაცია კიბერსპორტში, როდესაც გახდა საუკეთესო მოთამაშე მსოფლიოში. ასევე აღსანიშნავია მისი გატარებული 4 წელი Fnatic-ში, პატრიკი დაეხმარა Fnatic-ს და გახადა დომინანტი გუნდი 2009 წელს, ასევე ამ წელს Fnatic გახდა მაღალ შემოსავლიანი გუნდი „Counter-Strike“-ს ისტორიაში. 2010 წლის მიწურულს პატრიკმა დატოვა Fnatic და შეუერთდა SK Gaming-ს, სადაც დარჩა 2012 წლის ივლისამდე. ცოტახანში პატრიკი გადავიდა „Counter-Strike:Global Offensive“-ში და შეუერთდა გუნდს Ninjas in Pyajamas.

## პროფესიული კარიერა 
პატრიკმა თავისი კარიერა დაიწყო 2005 წელს, როდესაც ჰქოდა დებიუტი სამხრეთ კორეაში World e-Sports Games-ზე, სადაც თამაშობდა  შვედურ გუნდ Bergrip Gaming სთვის.Bergrip მა დაამარცხა ყველა მისი მოწინააღმდეგე Catch-Gamers ის ჩათვლით, გახდა ჩემპიონი და მოიგო 50,000 ამერიკული დოლარი.გამარჯვების შემდგომ პატრიკმა დატოვა სკოლა რადგან კონცენტრაცია მოეხდინა თავის „Counter-Strike“-ის კარიერაზე. პატრიკი ნომინირებული იქნა eSports Award 2005 ზე საუკეთესო მოთამაშის კატეგორიაზე. მან დატოვა Bergrip თავის თანაგუნდელთან Kristoffer „Tentpole“ Nordlund თან ერთად და შეუერთდა Fnatic-ს სადაც გახდა გუნდის სამუდამო წევრი.

პატრიკმა თავის პირველი წელი Fnatic-ში ჩაატარა წარმატებულად, სადაც გუნდმა გამოიმუშავა 100,000 ამერიკული დოლარი.2006 წელს Fnatic-მა მოიგო  Cyberathlete Professional League ჩემპიონატი. ხოლო ვერცხლის მედალზე გავიდა  Electronic Sports World Cup-ზე.პატრიკი კიდევ ერთხელ ნომინირებული იქნა კიბერსპორტის დაჯილოდოვებაზე, სადაც გახდა საუკეთესო „Counter-Strike“-ის მოთამაშე. 2010 წლის სეზონზე პატრიკმა და თავისმა გუნდელმა კრისტოფერ ალესუნდმა დატოვეს Fnatic და შეუერთდნენ SK Gaming-ს. 

2012 წელს პატრიკი გადავიდა „Counter-Strike Global Offensive“-ში სადაც შეუერთდა გუნდს Ninjas in Pyjamas სადაც ის დღემდე თამაშობს, Ninjas in Pyjamas გახდა დომინანტი გუნდი „Counter-Strike: Global Offensive“ ში სადაც მათ მოიგეს 87თამაში მიყოლებით წაგების გარეშე. 2014 წელს Ninjas in Pyjamas-მა მოიგო უმაღლესი ტურნირი ESL One Cologne. 

## სქოლიო
კატეგორია:დაბადებული   10 ივნისი
კატეგორია:დაბადებული 1988
კატეგორია:შვედი კიბერსპორტსმენები
კატეგორია:ცოცხალი ადამიანები
ჯამალა

**სუსანა ჯამალადინოვა** (; დ. 27 აგვისტო, 1983, ოში, ყირგიზეთი), ცნობილი როგორც **ჯამალა** () — უკრაინელი მომღერალი და კომპოზიტორი. სოპრანო, ასრულებს თავის დაწერილ მუსიკას ჯაზის, სოულის და რიტმ-ენდ-ბლუზის გადაკვეთაზე კლასიკური მუსიკის ელემენტებით.

გარდატეხა მის კარიერში საერთაშორისო კონკურს „ახალი ტალღა 2009“-ში წარმდგენით მოხდა. ახალგაზრდა პოპ-მომღერლებს შორის იურმალაში. მომღერალს მიენიჭა პრიზი, ჟიურის დადებით შთაბეჭდილების მოხდენაზე და მისი განსაკუთრებული ვოკალური ნიჭის გამო. იგი წარმოადგენს უკრაინას ევროვიზიის სიმღერის კონკურსი 2016-ზე სიმღერით „1944“. 2016 წლის 14 მაისს მან გაიმარჯვა ევროვიზიის სიმღერის კონკურსი 2016-ზე.

## ბიოგრაფია 
სუსანა ჯამალადინოვა დაიბადა ქალაქ ოშში, ყირგიზეთის სსრ-ში, ყირიმელი თათარი მამისა და სომეხი დედის ოჯახში. ჯამალა და მამამისი მუსლიმები არიან, დედამისი კი ქრისტიანი. ჯამალას თქმით, მისი წინაპრები ყირგიზეთში იძულებით გადაასახლეს სტალინის დროს. დეპორტაციის დროს მისი დიდი ბებიის ქალიშვილი გარდაიცვალა სატვირთო გემის ბორტზე, ხოლო ამის შემდეგ, მისი ცხედარი მოისროლეს, როგორც „ნაგავი“ (მისი მტკიცებულებით). უკრაინის მიერ დამოუკიდებლობის მოპოვების შემდეგ, მისი ოჯახი დაბრუნდა ყირიმში.

ჯამალას მუსიკა ადრეული ბავშვობიდან უყვარდა. პირველი ჩანაწერი გააკეთა 9 ასაკში. თავის მშობლიურ ალუშტაში მუსიკალური სკოლის დამთავრების (ფორტეპიანოს კლასის) შემდეგ, მომღერალი ჩააბარა სიმფეროპოლის ჩაიკოვსკის სახელობის მუსიკალური კოლეჯში, რომელიც დაამთავრა სპეციალობით საოპერო სიმღერა.

## ევროვიზია 2016 
ჯამალამ წარმოადგინა უკრაინას ევროვიზიის სიმღერის კონკურსი 2016-ზე სიმღერით „1944“. ეს სიმღერა დაწერილია ყირიმელი თათრების დეპორტაციის შესახებ 1944 წელს და განსაკუთრებით მისი დიდი ბებიის, რომელმაც დაკარგა თავისი ქალიშვილი ცენტრალურ აზიაში დეპორტაციის დროს.

## სქოლიო
კატეგორია:დაბადებული 27 აგვისტო
კატეგორია:დაბადებული 1983
კატეგორია:უკრაინელი მომღერლები
კატეგორია:უკრაინელი კომპოზიტორები
კატეგორია:ევროვიზიის კონკურსანტები
კატეგორია:ცოცხალი ადამიანები
კარლსპლაცი (ვენის მეტრო)

**კარლსპლაცი** () — ვენის მეტროპოლიტენის სადგური. მდებარეობს U1, U2 და U4 ხაზებზე და შედგება 4 ბაქნისაგან. სადგური გაიხსნა 1978 წელს.

## რესურსები ინტერნეტში
*ვენის მეტროპოლიტენის საიტი

კატეგორია:ვენის მეტროსადგურები
ბაღდათის მუნიციპალიტეტის გერბი

**ბაღდათის მუნიციპალიტეტის გერბი** — ბაღდათის მუნიციპალიტეტის სახელმწიფო სიმბოლო დროშასთან ერთად. დამტკიცებულია ბაღდათის მუნიციპალიტეტის საკრებულოს მიერ №84 დადგენილებით.

## აღწერილობა
გერბის ფარი შუაზე არის გადაკვეთილი, ხოლო ზედა ნაწილი გადაკვეთილია და იყოფა ორ ველად.

* **I ნაწილი** — ზურმუხტოვან ველზე ოქროს ირმის თავი, მასზე აღმართული ოქროს ჯვრით.
* **II ნაწილი** — ლაჟვარდის ველზე ვერცხლის წყარო.
* **III ნაწილი** —  მეწამულ ველზე ქვედა ნაწილში ოქროს ორკოშკიანი ციხესიმაგრე ნახევრად ღია კარიბჭით. ციხე-სიმაგრის გამოსახულება კვეთს ველის კიდეებს. ციხე-სიმაგრის თავზე ზედა ნაწილში გამოსახულია სამი ჰერალდიკური ოქროს ვარდი ორი ერთზე.

გერბის  ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხესიმაგრის ფორმის) ნახევრად ღია კატარაქტიანი კარიბჭით.

ფარს ქვემოთ მოთავსებულია გერბის დევიზის ვერცხლ-ზურმუხტოვანი ბაფთა, რომლის ვერცხლის ველზე შავად ჩაწერილია გერბის დევიზი — **„ბაღდათი“**.

## რესურსები ინტერნეტში
* ბაღდათის მუნიციპალიტეტის დროშა და გერბი

## სქოლიო
კატეგორია:საქართველოს მუნიციპალური გერბები
კატეგორია:ბაღდათის მუნიციპალიტეტი
ვასილი ათონელი

**ვასილი ათონელი** — ქართველი სასულიერო მოღვაწე, მწერალი, საქართველოს კათალიკოსის ევდემონის ბიძა, მოღვაწეობდა XIII საუკუნეში. 

მისი ქადაგებები მთელ საქართველოში ყოფილა განთქმული. ის ასევე ამხელდა სამეფო კარის წევრებს (ბატონიშვილ დავით ნარინსა და დემეტრე II-ს) მათ არასათანადო საქციელში.

## ბიბლიოგრაფია
# მოთხრობა იმისა თუ როგორ სძარცვავდა დავით ნარინი ეკლესიებსა და დემეტრე მეფის მავნე ჩვევებზე.
# წიგნი მუსულმანობაზე, სუნიტებსა და შიიტებზე, მათ გარჩევაზე.
# „სიბრძნის კარი“, ბერძნულიდან ნათარგმნი.
# „ნიკიის კრება“.

## ლიტერატურა
* „ქართული მწერლობა მეცამეტე საუკუნიდამ მეთექვსმეტე საუკუნემდე“, თბ., 1855, გვ. 4

კატეგორია:ქართველი მწერლები
ფოლკსთეატერი (ვენის მეტრო)

**ფოლკსთეატერი** () — ვენის მეტროპოლიტენის სადგური. მდებარეობს U2 და U3 ხაზებზე და შედგება 3 ბაქნისაგან. სადგური გაიხსნა 1980 წელს.

## რესურსები ინტერნეტში
*ვენის მეტროპოლიტენის საიტი

კატეგორია:ვენის მეტროსადგურები
ვესტბანჰოფი (ვენის მეტრო)

**ვესტბანჰოფი** () — ვენის მეტროპოლიტენის სადგური. მდებარეობს U3 და U6 ხაზებზე და შედგება 2 ბაქნისაგან. სადგური გაიხსნა 1993 წელს.

## რესურსები ინტერნეტში
*ვენის მეტროპოლიტენის საიტი

კატეგორია:ვენის მეტროსადგურები
კარლეს პუჩდემონი

**კარლეს პუჩდემონ ი კასამაჟო** (, ; დ. 29 დეკემბერი, 1962) — კატალონიის მთავრობის პრეზიდენტი 2016 წლის 10 იანვრიდან 2017 წლის 27 ოქტომბრამდე.

## რესურსები ინტერნეტში 
* ოფიციალური საიტი

## სქოლიო 
კატეგორია:დაბადებული  29 დეკემბერი
კატეგორია:დაბადებული 1962
კატეგორია:კატალონიელი პოლიტიკოსები
კატეგორია:ცოცხალი ადამიანები
მუჰამედ II (შირვანი)

**მუჰამედ II**  (დ. უცნობია — გ. 917) — მეხუთე შირვანშაჰი, შირვანის დამოუკიდებელი მმართველი, ჰაისამ იბნ ხალიდი-ის ძმისშვილი, მეორე ლაიზანშაჰი, იაზიდ ხალიდის შვილი.

მან ალი I, მისი შვილი აბასი და შვილიშვილი — აბუ-ბაქრი ტყვედ ჩაიგდო. ტყვეობას მხოლოდ აბუ-ბაქრმა დააღწია თავი. ალი I და აბასი სიკვდილით დასაჯეს. 

მუჰამედ II-ის გარდაცვალების შემდეგ, მომდევნო შირვანშაჰი მისი შვილი, აბუ ტაჰირ იაზიდი გახდა.

## ლიტერატურა
*  *Минорский, Владимир Фёдорович* История Ширвана и Дербента. — М.,1963.
* *Ашурбейли С.* Государство Ширваншахов. — Б., 1983.

კატეგორია:შირვანშაჰები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 917
გროდნოს ოლქი

**გროდნოს ოლქი** () — ოლქი დასავლეთ ბელარუსში, ესაზღვრება პოლონეთსა და ლიეტუვას. ადმინისტრაციული ცენტრი და უდიდესი ქალაქია გროდნო. ოლქი გამორჩეულია თავისი ეთნიკური და რელიგიური შემადგენლობით. მოსახლეობის 20%-ზე მეტს პოლონელები შეადგენენ. იგი, ასევე, ერთადერთი ოლქია ბელარუსში, რომელშიც დომინანტი რელიგია კათოლიციზმია.

## მოსახლეობა 
2009 წლის 14 ოქტომბრის აღწერის მიხედვით, გროდნოს ოლქის მოსახლეობა შეადგენს 1 072 000 ადამიანს, საიდანაც 740 000 (69,03 %) ქალაქში, 332 000 (30,97 %) კი სოფელში ცხოვრობს.

მამაკაცთა რაოდენობა შეადგენს 552 800-ს (47,1 %), ქალების — 621 100 (52,9 %). 19 წლამდე ასაკის იყო 312 000, 20-59 — 622 500, 60 წლის და მეტის — 239 400 ადამიანი.

### ეთნიკური შემადგენლობა 
ეროვნული შემადგენლობის თვალსაზრისით, ბელარუსები შეადგენენ მოსახლეობის 66,7 %-ს, პოლონელები — 21,5 %, რუსები — 8,2 %, უკრაინელები — 1,4 %, ლიეტუველები — 0,2 %, თათრები — 0,2 %, სხვა ეთნიკურ ჯგუფებს მიეკუთვნება მოსახლეობის 1,9 %.
 

## ადმინისტრაციული დაყოფა 
thumb|right|250px|გროდნოს ოლქის რაიონების რუკა
ადმინისტრაციული თვალსაზრისით, გროდნოს ოლქი იყოფა 17 რაიონად

## სქოლიო
კატეგორია:ბელარუსის ოლქები
GamesRadar+

**„GamesRadar+“** (ადრე **GamesRadar**) — ვიდეო თამაშებისადმი მიძღვნილი მრავალფორმატიანი ვებსაიტი, სადაც რეგულარულად თავსდება სიახლეები , მიმოხილვები, რეცენზიები და ვიდეოები კომპიუტერული თამაშების შესახებ. საიტის მფლობელი არის Future plc. ოფისები განთავსებულია აშშ-სა და დიდ ბრიტანეთში. საიტს ყოველთვიურად ჰყავს 3.25 მილიონი ვიზიტორი.

საიტი განთქმული არის თავისი პროფესიონალური და, ამავე დროს იუმორისტული მიდგომით თამაშების აღწერისას. ჩვეულებრივ სიახლეებთან ერთად, მასში ქვეყნდება კომიკური სტატიები და ვიდეოები.  ასევე საიტს აქვს iTunes-დან სიახლებიის გადმოწერის შესაძლებლობა, სადაც წარმოდგენილი არის ბოლოს დროს მომხდარი სიახლეები ვიდეო თამაშების ინდუსტრიიდან.

## სტილი და ფორმატი
GamesRadar აქვეყნებს უამრავ სტატიას ყოველდღე, რომელიც მოიცავს ოფიციალური სიახლეებს ვიდეო თამაშების შესახებ, მიმოხილვებს, პრევიუებს და ა.შ. სტატიების სტილი, ძირითად იუმორისტული ხასიათის არის, ზოგ შემთხვევაში მასალებს თან ახლავს სურათები და ვიდეო მასალები. ზოგიერთი სტატია სრულად სატირიული სტილით არის შედგენილი. ერთ-ერთი ყველაზე პოპულარული სექცია არის "ტოპ 7", რომელიც ყოველ კვირეულად ნახლდება. მასში აისახება, როგორც პოზიტიური, ასევე ნეგატიური შეხედულებები თამაშების შესახებ.

## TalkRadar
2008 წლის 19 მაისიდან აშშ-ში საიტი ყოველ ხუთშაბათს ახორციელებს პოდკასტს სახელწოდებით *TalkRadar*. ის სწრაფად გახდა ყველაზე პოპულარული სერვისი საიტზე. პოდკასტის დროს, ერთი კვირის განმავლობაში განიხილება ტოპ 7 თამაში, ასევე განიხილება საიტზე არსებული ზოგიერთი სტატია, ცოტა ხნის წინ გამოსული თამაშები, და ასევე  კითხვები GamesRadar-ის საზოგადოებასთან დაკავშირებით. არის შემთხვევები, როდესაც TalkRadar -ში მონაწილეობენ ჟურნალისტები სხვა საიტებიდან, ასევე ადამიანები, რომლებსაც არ აქვთ შეხება ვიდეო თამაშების ინდუსტრასთან. პოდკასტი ხელმისაწვდომია, როგორც ოფიციალური საიტიდან, ასევე iTunes-დანაც. ფართო პოპულარობიდან გამომდინარე,  TalkRadar-ის ფანებმა შექმნეს ვიკი-საიტი სახელწოდებით tdar.wikia.com. სადაც ტეკსტური ფორმით თავსდება პოდკასტის ყველა გამოშვება .

აშშ-ში TalkRadar-ის პოპულარობის შედეგად, დიდი ბრიტანეთის საიტის შემქმნელთა ჯგუფმაც გაუშვა მსგავსი ყოველკვირეული პოდკასტი. გადაწყდა აუდიო შოუს ფორმატის გამოყენება, რათა სრულად არ დამსგავსებოდა ორიგინალურ ფორმატს. 

## რესურსები ინტერნეტში
*

## სქოლიო
კატეგორია:ამერიკული საიტები
კატეგორია:ბრიტანული ვებსაიტები
კატეგორია:ვიდეო თამაშების სიახლეების საიტები
კატეგორია:ვიდეო თამაშების განხილვების საიტები
ელიზბარ ოდიკაძე

|}
**ელიზბარ ოდიკაძე** (დ. 14 ივნისი, 1989, ზნაური) — ქართველი მოჭიდავე (თავისუფალი სტილი). პირველი ევროპული თამაშების ვერცხლის პრიზიორი, ასევე 2016 წლის ევროპის ჩემპიონატის ბრინჯაოს პრიზიორი. მონაწილეობას მიიღებს 2016 წლის რიო-დე-ჟანეიროს ოლიმპიურ თამაშებზე.

## რესურსები ინტერნეტში 
* Odikadze, Elizbar (GEO) . iat.uni-leipzig.de

კატეგორია:დაბადებული 14 ივნისი
კატეგორია:დაბადებული 1989
კატეგორია:ზნაურის რაიონში დაბადებულები
კატეგორია:ქართველი მოჭიდავეები თავისუფალ სტილში
კატეგორია:ცოცხალი ადამიანები
ფრანსისთაუნი

thumb|right|250px|ქალაქის და შემოგარენის ხედი თანამგზავრიდან
**ფრანსისთაუნი** () — ბოტსვანის სიდიდით მეორე ქალაქი მოსახლეობის რაოდენობის მიხედვით, მდებარეობს ჩრდილო-აღმოსავლეთის ოლქის სამხრეთ-აღმოსავლეთით, გაბორონედან 400 კმ-ში. 2011 წლის აღწერის მონაცემებით ქალაქის მოსახლეობის რაოდენობა შეადგენს — 98 963 ადამიანს. ქალაქში მდებარეობს ფრანსისთაუნის საერთაშორისო აეროპორტი და რკინიგზის სადგური. ფრანსისთაუნი მდებარეობს მდინარე ლიმპოპოს შენაკადების — ტატის და ინჩვეს ერთმანეთთან შეერთების ადგილას, 90 კმ-ში ზიმბაბვესთან სახელმწიფო საზღვრიდან. ქალაქი იყო პირველი ოქროს ციებ-ცხელების ცენტრი სამხრეთ აფრიკაში და დღემდე შემორტყმულია ძველი და მიტოვებული შახტებით და ოქროს საბადოებით.

## ეკონომიკა 
ფრანსისთაუნი მდებარეობს ქვეყნის მთავარ საჰაერო და საავტომობილო მარშრუტზე. სამთომომპოვებელი მრეწველობა და სოფლის მეურნეობა — მთავარ როლს ასრულებენ ქალაქის ეკონომიკაში. მინერალური რესურსების მოპოვების ძირითადი კომპანიებია: ტატი ნიკელი (ეკუთვნის ნორილსკის ნიკელს), რომელიც ამუშავებს სელკირკის და ფენიქსის ნიკელით, სპილენძით და კობალტით მდიდარ საბადოებს; დუმელას სამრეწველო კომპლექსი, რომელიც მსხვილი დამსაქმებელია; ბოტსვანის ლითონის გამწმენდი ქარხანა, მდებარეობს ქალაქთან ახლოს, 2008 წლიდან ერთობლივად იმართება *ტატისთან*. ფრანსისთაუნის მასმედიის ერთ-ერთი ელემენტია — გაზეთი „ხმა“.

## განათლება 
ფრანსისთაუნის პედაგოგიური სასწავლებელი გახდა ბოტსვანის უნივერსიტეტის ერთ-ერთი საუნივერსიტეტო ქალაქი 1973 წელს. ფრანსისთაუნის უმაღლესი საშუალო სკოლა გაიხსნა 1978 წელს და დღეისათვის იქ სწავლობს 1200 სტუდენტი. ასევე არსებობს ორი კერძო სკოლა: ჯონ მაკენზის საშუალო და დაწყებითი სკოლა და კლიფტონის დაწყებითი სკოლა. 2008 წლის 10 ოქტომბერს იან კჰამამ გახსნა ტექნიკური და პროფესიული მიმართულების ფრანსისთაუნის კოლეჯი. კოლეჯი აშენდა 1500 მოსწავლის ტექნიკური და პროფესიულ-ტექნიკური კურსებისათვის და პედაგოგიური პროგრამებისათვის. კოლეჯის შენობა მდებარეობს ექსტენსიურად კეთილმოწყობილ 4 ჰექტარიან მონაკვეთში.

## კულტურა 
ფრანსისთაუნი სუპა ნგვაოს მუზეუმის სამშობლოა, გამოფენებით, რომელიც დაკავშირებულია რეგიონის ისტორიასთან და მემკვიდრეობასთან. ახალი ნაკრძალი ტაჩილა, რომელიც მდებარეობს 5 კმ-ში ქალაქის ცენტრალური ნაწილიდან, ტატი ნიკელის ძველ ფერმა ლედი მერიში.

## სქოლიო
კატეგორია:ბოტსვანის ქალაქები
ბრიგი (შვეიცარია)

**ბრიგი** (, ) — მუნიციპალიტეტი ვალეს კანტონში, შვეიცარია. ბრიგის ოფიციალური ენა არის კლასიკური გერმანული, თუმცა ძირითად სასაუბრო ენებს წარმოადგენს ალემანიური და შვეიცარიული გერმანული. მუნიციპალიტეტი დღევანდელი ფორმით 1972 წელს ქალაქ ბრიგის, ბრიგერბადის და გლისის გაერთიანებით შეიქმნა. 

## ეროვნული მნიშვნელობის მემკვიდრეობები 
სტოკალპერის სასახლე, გამსენმაუერი, მარია ჰიმმელფართის ეკლესია, ოსიარი და ბრიგის ძველი ქალაქი წარმოადგენენ შვეიცარიის ეროვნული მნიშვნელობის მემკვიდრეობას.

## ცნობილი ადამიანები 
* ერნესტ გუგლიელმინეტი (1862 - 1943) 
* ვილი დრეზენი (1928 - 2013)
* ჯანი ინფანტინო

## რესურსები ინტერნეტში 
*Brig-Glis municipal website 

## სქოლიო 
კატეგორია:შვეიცარიის ქალაქები
რაჰათ-ლუხუმი (მოთხრობა)

**რაჰათ-ლუხუმი** — ჯემალ ქარჩხაძის ისტორიული მოთხრობა. პირველად გამოქვეყნდა 1987 წელს, კრებულში სახელწოდებით – „ანტონიო და დავითი“. რაჰათ-ლუხუმი თურქული ტკბილეულის სახელია, რომლის ყიდვის შემდეგ მოგზაური ისმენს გამყიდველის მონათხრობს გურჯების შესახებ.

## შინაარსი და სტრუქტურა 
მოქმედება მიმდინარეობს მეჩვიდმეტე საუკუნის სტამბოლში. ჩვეულებრივი მოგზაურის ყურადღებას მოხუცი ვაჭარი მიიპყრობს, რომელიც რაჰათ–ლუხუმს ყიდის. მოგზაური იყიდის ტკბილეულს და მიუხედავად იმისა, რომ ის უგემური აღმოჩნდება, ვაჭრისგან ძალიან უცნაურ ისტორიას მოისმენს. ვაჭარი თავის თავს ათა სულეიმანს უწოდებს და მისი თქმით, ის ოსმალეთის ძველი მმართველის, ომან ფაშას მრჩეველი იყო. ერთ დღესაც მათ გურჯებზე უნდა ელაშქრათ. ახალციხის გზაზე ჯარს შემოხვდა ერთი ქართველი, რომელიც ოქროს ფასად შეპირდა თავისიანების გაყიდვას. ყველაფერზე მორიგდნენ, თუმცა ქართველი მალევე მოკლეს. ომან ფაშამ თავისით გადაწყვიტა ციხის აღება, მაგრამ უეცრად გზაზე ვირზე მჯდარი ბერი შემოხვდათ. ფაშა დაემუქრა მას და დახმარების სანაცვლოდ ოქროს დაპირდა. ბერმა ლოცვის დრო მოითხოვა. მთელი დღე ჯარი ბერს ელოდა. ბოლოს დაასრულა და ფაშას უთხრა, ღმერთმა შენი თავის ახალციხეში წაყვანა მიბრძანაო. ფაშას გაუხარდა და ბერს უთხრა, რაც შეიძლება მოკლე გზით წასულიყვნენ, რადგან მას არაფრის ეშინოდა. ბერმა ჯარი დაღამებამდე ატარა და ერთ ვიწრო ხეობაში მიიყვანა, საიდანაც გაღწევა თითქმის შეუძლებელი იყო. ბერმა ფაშას უთხრა, ღმერთმა შენი მოყვანა აქ ისურვაო. ომანი ამის გაგონებაზე გამწარდა, დაემუქრა, ემუდარა, ფეხებში ჩაუვარდა, მაგრამ მოხუცს ხმა ვერ ამოაღებინა. ფაშამ ვეღარ მოითმინა და ბერი თავისი ხელებით დაახრჩო. ამ დროს გაწვიმდა. ცხენები დაფრთხნენ. ვაჭრის თქმით, მას ყველგან მკვდარი ბერი ელანდებოდა. მეორე დღეს მათ მაინც მოუწიათ ქართველებთან დაპირისპირება, სადაც გიორგი სააკაძემ თურქთა მთელი ჯარი გაანადგურა. თავად ფაშას კი თავი მოკვეთეს ბრძოლაში.

## პერსონაჟები
* „ათა სულეიმანი“ — ვაჭარი, რომელიც ამ ისტორიას ჰყვება.
* „მოგზაური“ — ვაჭრისგან იყიდის ტკბილეულს და ამბავს მოისმენს.
* „ომან ფაშა“ — ოსმალეთის ყოფილი მმართველი.
* „თევდორე მღვდელი“ — წმინდა ბერი, რომლის თავდადებამ შემდგომ გიორგი სააკაძეს გამარჯვება მოუტანა.
* „ალი-მირზა“ — დიდებული, რომელიც გურჯისტანს კარგად იცნობდა, სამაჰმადიანოში გამოჩენილი თავისი სიბრძნითა და მისნობით.

## რესურსები ინტერნეტში 
* Genia.ge — ამონარიდები მოთხრობიდან
* „რაჰათ-ლუხუმი“ Goodreads.com-ზე

კატეგორია:ჯემალ ქარჩხაძის ნაწარმოებები
კატეგორია:ქართული მოთხრობები
გოთემი (ტელესერიალი)

***გოთემი*** () — ამერიკული დრამატული კრიმინალური ტელესერიალი, რომელიც ბრუნო ჰელერმა შექმნა. სერიალი დამყარებულია DC კომიქსების გმირებზე‎, რომლებიც ბეტმენის კომიქსებში ჩნდებიან. უპირველეს ყოვლისა, ეს გმირები ჯეიმზ გორდონი და ბრიუს უეინი არიან. სერიალში მთავარ როლს ასრულებს ბენ მაკ-კენზი, რომელიც ახალგაზრდა გორდონს თამაშობს. ჰელერი არის სერიალის აღმასრულებელი პროდიუსერი დენი კენონთან ერთად, რომელიც სერიალის საპილოტო ეპიზოდის რეჟისორიც იყო.

*გოთემის* პრემიერა გაიმართა Fox-ზე, 2014 წლის 22 სექტემბერს. 2016 წლის მარტში სერიალი განაახლეს მესამე სეზონისთვის, რომელიც იმავე წლის 19 სექტემბერს დაიწყო.

## მსახიობები
* ბენ მაკკენზი — ჯეიმზ (ჯიმი) გორდონი
* დონალ ლოგი — ჰარვი ბალოკი
* დევიდ მეზუზი — ბრიუს უეინი 
* რობინ ლორდ ტეილორი — ოსვალდ კობლპოტი/პინგვინი
* ერინ რიჩარდსი — ბარბარა კინი
* ზაბრინა გევარა — სარა ესენი
* კარმენ ბიკონდოვა — სელინა კაილი/კატა
* შონ პერტვი — ალფრედ პენიუორთი
* ჯეიდა პინკეტ სმითი — ფიშ მუნი
* კორი მაიკლ სმითი — ედვარდ ნიგმა
* ვიქტორია კარტაგენა — რენე მონტოია 
* ენდრიუ სტიუარტ-ჯოუნსი — კრისპუს ალენი
* ჯონ დომანი — კარმაინ ფალკონე
* მორენა ბაკარინი — ლესლი თომპკინსი
* ნიკოლას დ'აგოსტო — ჰარვი დენტი 
* ჯეიმზ ფრეინი — თეო გალავანი/აზრაელი
* ჯესიკა ლუკასი — ტაბითა გალავანი
* კრის ჩოკი — ლუსიუს ფოქსი
* დრიუ პაუელი — ბუჩ გილზიანი
* მაიკლ ჩიკლისი — ნათანიელ ბარნსი

## რესურსები ინტერნეტში 
* 
* 
*  

## სქოლიო 
კატეგორია:ამერიკული ტელესერიალები
კატეგორია:ტელესერიალები ბეტმენის შესახებ
კატეგორია:2010-იანი წლების ამერიკული ტელესერიალები
კატეგორია:2014 წელს დაწყებული ამერიკული ტელესერიალები
კატეგორია:ტელესერიალები ანბანის მიხედვით
Ninjas in Pyjamas

**Ninjas in Pyjamas **(**NiP**) — პროფესიონალური eSports-ის ორგანიზაცია (გუნდი) შვედეთიდან, რომელიც ამჟამად თამაშობს Counter-Strike:Global Offensive-ში. NiP შეიქმნა 2000 წელს და წარმატებულად გამოდიოდა Counter-Strike-ში, ხოლო გუნდი დაიშალა 2007 წელს. მისი ერთ-ერთი ცნობილი მოთამაშე Emil "HeatoN" Christiansen გახდა ორგანიზაციის მენეჯერი. 2012 წელს ორგანიზაცია NiP გადავიდა Counter-Strike:Global Offensive-ში, ხოლო მისი მოთამაშეთა შემადგენლობას დაემატა ყოფილი Fnatic-ის მოთამაშეები Patrik "f0rest" Lindberg და Christopher "GeT RiGhT" Alesund. თავდაპირველად NiP იყო League of Legends გუნდი რომელიც გამოდიოდა League of Legends Championship Series-ში. 2015 წლის ნოემბერს NiP-მა გააუქმა Dota 2-ის გუნდი.

## რესურსები ინტერნეტში
* 

კატეგორია:პროფესიონალური კიბერსპორტული ორგანიზაციები
კატეგორია:ორგანიზაციები ანბანის მიხედვით
ჰალილ ჰამიდ-ფაშა

**ჰალილ ჰამიდ-ფაშა** (; დ. 1736, ისპარტა — გ. 27 აპრილი, 1785, დაიბადა 1736 წელს, ქალაქ ისპარტაში. იმპერიის დედაქალაქ სტამბოლში მამასთან ერთად სიყმაწვილეში ჩავიდა. სახელმწიფო სამსახური მან მთავრობის კანცელარიაში დაიწყო, სადაც დიდი ხნის განმავლობაში მსახურობდა. 1768 წელს ჰაჯეგანის წოდება მიიღო და სულთნის არმიის დაქვემდებარებაში გადავიდა. მოგვიანებით, ამედის თანამდებობა დაიკავა. 1779 წელს გახდა თეზქერეჯი, მოგვიანებით კი — რეისულქუთაბი. 1780 წელს დაინიშნა დიდი ვეზირის ქეთჰუდად, 1781 წელს კი — საზღვაო არსენალის გამგედ. 1782 წელს მეორედ გახდა დიდი ვეზირის ქეთჰუდა.

## ლიტერატურა 
* ისტორიულ-შემეცნებითი ჟურნალი ისტორიანი, №8(56), 08.2015 წ.

## სქოლიო
კატეგორია:ოსმალეთის იმპერიის დიდი ვეზირები
კატეგორია:ოსმალეთში მოღვაწე ქართველები
კატეგორია:დაბადებული 1736
კატეგორია:გარდაცვლილი   27 აპრილი
კატეგორია:გარდაცვლილი 1785
კატეგორია:სიკვდილით დასჯილი ოსმალეთის დიდი ვეზირები
GeT RiGhT

**კრისტოფერ ალესუნდი**  ასევე ცნობილია როგორც **GeT_RiGhT** (დ. 29 მაისი, 1990) —  შვედი Counter-Strike-ის მოთამაშე. იგი არის Ninjas in Pyjamas (NiP) ის წევრი. კრისტოფერი წარდგენილი იქნა როგორც მსოფლიოს საუკეთესო მოთამაშე Counter-Strike ის ისტორიაში. მან თამაში დაიწყო 2007 წელს, იგი თავდაპირველად თამაშობდა Bergrip, SK Gaming და Fnatic-ში. 2007 წელს კრისტოფერმა აიღო მეორე ადგილი spiXelania 2007-ზე. ცოტახანში იგი შეუერთდა SK-Gaming-ს და დაიკავა მეოთხე ადგილი EM II – Finals-ზე 9 მარტს,2008 წელს. 2009 წელს კრისტოფერი შეუერთდა Fnatic-ს. Fnatic-მა დაიკავა პირველი ადგილი WEG e-Stars 2009: King of the Game-ზე. 2012 წლის ივლისში მან დატოვა Counter-Strike და გადავიდა Counter-Strike:Global Offensive-ზე. აგვისტოში კი წამოვიდა SK-Gaming დან და შეუერთდა Ninjas in Pyjamas (NiP)-ს. NiP გახდა დომინანტი გუნდი მათ მოიგეს 87 მატჩი წაგების გარეშე. კრისტოფერი ფართოდ განხილული იქნა მსოფლიოს საუკეთესო მოთამაშდ  როგორც Counter-Strike ასევე Counter-Strike:Global Offensive-ში. 

## სქოლიო
კატეგორია:დაბადებული 29 მაისი
კატეგორია:დაბადებული 1990
კატეგორია:ცოცხალი ადამიანები
LEGO Batman

**LEGO Batman** — მოქმედებითი-სათავგადასავლო ჟანრის ვიდეო თამაშების სერია, რომელიც შეიმუშავა TT Games-მა და გამოუშვა Warner Bros-მა. თამაში შედგება 3 ნაწილისგან. პირველი ნაწილის მთავარი პერსონაჟები არიან ბეტმენი და რობინი, რომლებიც ებრძოლებიან ჯოკერსა და მის ბოროტ გმირებს როგორიცაა ჰარლი ქუინი კაცი გამოცანა და ა.შ თამაშში 50-ზე მეტი საყიდელი პერსონაჟია, ასევე თამაშში მოთამაშეს შეუძლია ითამაშოს სხვადასხვა ბოროტი გმირებით, მაგალითად, ჯოკერითა და ჰარლი ქუინით ზოგიერთი ტურში ჩართული პერსონაჟი არ იყიდება, რადგან ტურის დასრულების შემდეგ ავტომატურად გაიხსნება ასევე ამ ნაწილში და სხვა ნაწილებში. ბეტმენსა და რობინს აქვთ სხვადასხვა კოსტიუმები, რომელიც თამაშის მსვლელობის დროს მოთამაშეს სჭირდება, რათა შეასრულოს კონკრეტული დავალება.

LEGO Batman 2: DC Super Heroes - ეს ნაწილი არის გაგრძელება პირველი ნაწილისა ამ თამაშში ემატება ბეტმენსა და რობინს სხვადასხვა სუპერგმირები როგორებიცაა: სუპერმენი, ქალი საოცრება, მწვანე ლამპარი და ა.შ ბოროტ გმირებს კი ემატებათ ახალი პერსონაჟი ლექს ლუთორი. სუპერგმირები ერთიანდებიან რათა გადაარჩინონ ქალაქი გოთემი გასაჭირისგან. თამაშში არის 100-ზე მეტი საყიდელი პერსონაჟი, მაგრამ ზოგიერთი პერსონაჟი ტურის დამთავრების შემდეგ ავტომატურად იხსნება. კოსტიუმები კი ბეტმენს და რობინს ისევ აქვთ თუმცა ამ ნაწილში ახალი კოსტიუმებია დამატებული.

LEGO Batman 3: Beyond Gotham - ეს ნაწილი არის სრულიად განსხვავებული სხვა ნაწილებისგან რადგან ამ ნაწილში ერთიანდებიან სუპერგმირები და ბოროტი გმირები, რათა დაამარცხონ ბოროტი გმირი ე.წ Brainiac. ამ ნაწილში პერსონაჟებს შეუძლიათ გზაშივე გადაცვალონ სხვადასხვა კოსტიუმზე და არ დაჭირდებათ იპოვონ ახალი კოსტიუმი. ასევე ამ ნაწილში ჯოკერსა და ლექს ლუთორს ემატებათ კოსტიუმების არჩევა.

## რესურსები ინტერნეტში
* ოფიციალური საიტი 

კატეგორია:მოქმედებითი-სათავგადასავლო თამაშები
ალიხევი

**ალიხევი** — მდინარე გარდაბნის მუნიციპალიტეტში. იწყება იალნოს ქედის სამხრეთ კალთაზე და სოფელ მარტყოფის სამხრეთით ერთვის ლოჭინს მარცხნიდან. ალიხევის მარჯვენა შენაკადებია სამებისხევი და მარტყოფისხევი.

## სქოლიო
კატეგორია:ქვემო ქართლის მხარის მდინარეები
1944 (სიმღერა)

**1944** — სიმღერა, რომლითაც 2016 წლის ევროვიზიის სიმღერის კონკურსზე უკრაინა წარადგინა მომღერალმა ჯამალა.

სიმღერა ეხება 1944 წლის მოვლენებს, როდესაც სტალინმა ყირიმელი თათრები გადაასახლა და ამ გადასახლებას დიდი მსხვერპლიც მოჰყვა. მათ სიაში მოხვდა ჯამალას ბებიაც, რომელმაც გადასახლებში შვილი დაკარგა, სწორედ ამ მოვლენას ეძღვება სიმღერაც, რომელიც რუსეთმა გააპროტესტა და მოითხოვეს სიმღერის კონკურსზე აკრძალვა, თუმცა მიუხედავად ამისა 2016 წლის 9 მარტს EBU-მ (ევროპის მაუწყებელთა კავშირი) განაცხადა, რომ სიმღერა არ არის პოლიტიკური და შესაბამისად არ ეწინააღმდეგება კონკურსის წესებს, აქედან გამომდინარე სიმღერა დაიშვა კონკურსზე და არც მისი სახელი შეცვლილა 

## უკრაინა 2016 წლის ევროვიზიაზე
2016 წლის 6 თებერვალს ჯამალამ სიმღერა პირველად შეასრულა ცოცხლად ეროვნულ შესარჩევში და მან, როგორც ხალხისგან ისე ჟიურისგანაც ყველაზე მეტი მხარდაჭერა დაუმსახურა, შესაბამისად ის პირველი ნახევარ ფინალის რჩეული გახდა და ჟიურისგან უმაღლესი 9 ქულა მიიღო, ხალხის 49.22% კი ხმა მისცა მას (9 ქულა).
ფინალზე, 21 თებერვალს მაყურებელი და ჟიური ერთსულოვანი არ ყოფილა, თუმცა ჯამალამ მაინც შეძლო გამარჯვება და საერთო ხმების 37.77% იგი 2016 წლის ევროვიზიაზე უკრაინის წარმომადგენელი გახდა.

## ევროვიზია 2016 
უკრაინა თავიდანვე მოიზარებოდა ერთ-ერთ ფავორიტად და შესაბამისად 2016 წლის 12 მაისს ევროვიზიის მეორე-ნახევარ ფინალზე ჯამალამ სიმღერით "1944" 287 ქულით მე2 ადგილი დაიკავა და ფინალში გადავიდა.

ჟიურის ხმებით (211) უკრაინა მე2-ზე იყო, ხოლო მაყურებლის ტოპ 10 ქვეყანას შორის მოხვდა, სადაც ხმებით მე2 ადგილზე გავიდა და 323 ქულით (ჯამში 534) 2016 წლის ევროვიზიის გამარჯვებული გახდა.

უკრაინამ მოხსნა 2009 წლის ევროვიზიის გამარჯვებულის, ალექსანდერ რიბაკის რეკორდი (387 ქულა).

## სქოლიო
კატეგორია:ევროვიზიის სიმღერები
კატეგორია:2015 წლის სიმღერები
კატეგორია:2016 წლის სინგლები
ბენ მაკენზი

**ბენ მაკენზი** ( დ. 12 სექტემბერი, 1978) — ამერიკელი მსახიობი, რომელიც ცნობილია რაიან ეტვუდის როლით სერიალიდან ელიტარული უბანი და ბენ შერმანის როლით სერიალიდან  „ლოს ანჯელესის პოლიცია“. მონაწილეობა მიიღო ფილმებში „ივნისის ხოჭო“ და „88 წუთი“. მხატვრულ ფილმში პირველი მთავარი როლი 2008 წლის დამოუკიდებელ ფილმში „ჯონიმ იარაღი აიღო“ შეასრულა. 2014 წლიდან კი ტელესერიალ „გოთემში“ ჯეიმზ გორდონის როლს ასრულებს.

## რესურსები ინტერნეტში 
* 

კატეგორია:დაბადებული 1978
კატეგორია:ამერიკელი მსახიობები
კატეგორია:დაბადებული 12 სექტემბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
მაუნი (ქალაქი)

**მაუნი** () — ქალაქი ბოტსვანის ჩრდილოეთ ნაწილში, ჩრდილო-დასავლეთის ოლქის ადმინისტრაციული ცენტრი. მდებარეობს მდინარე ოკავანგოს დელტაში. 2011 წლის აღწერის მონაცემებით ქალაქის მოსახლეობის რაოდენობა შეადგენს 60 263 ადამიანს.

დღეისათვის მაუნი ბოტსვანის ტურისტული დედაქალაქი, საფარისთვის საწყისი წერტილი და ოკავანგოს დელტის რაიონში დასათვალიერებელი ფრენების ადგილია. მოქმედებს აეროპორტი, რომელიც მდებარეობს 5 კმ-ში ქალაქის ცენტრიდან. მაუნი დაარსდა 1915 წელს ბატავანას ტომის ადამიანების მიერ. მაუნი ხასიათდება მშრალი ტროპიკული კლიმატით; ნალექების წლიური ნორმა შეადგენს დაახლოებით 465 მმ-ს.

## სქოლიო
კატეგორია:ბოტსვანის ქალაქები
მოლეპოლოლე

**მოლეპოლოლე** () — ქალაქი ბოტსვანის ცენტრალური ნაწილის სამხრეთ-აღმოსავლეთში, კვენენგის ოლქის ადმინისტრაციული ცენტრი.

## გეოგრაფია 
მოლეპოლოლე მდებარეობს 50 კმ-ში ქვეყნის დედაქალაქის დასავლეთით, ზღვის დონიდან 1189 მ სიმაღლეზე.

## მოსახლეობა 
2011 წლის აღწერის მონაცემებით ქალაქის მოსახლეობის რაოდენობა შეადგენს 66 466 ადამიანს.

*ქალაქის მოსახლეობის რაოდენობის დინამიკა წლების მიხედვით:*

## სქოლიო
კატეგორია:ბოტსვანის ქალაქები
ბრწყინვალე პორტა

225პქ|მინიატიურა|მარჯვნივ|მაღალი პორტა 2006 წელს
**ბრწყინვალე პორტა**, ასევე, **ოსმანთა პორტა** და **მაღალი პორტა** — დიპლომატიის ისტორიასა და საერთაშორისო ურთიერთობებში მიღებული ტერმინი, რომელიც ოსმალეთის იმპერიის მთავრობას ანუ დიდი ვეზირისა და დივნის კანცელარიას აღნიშნავს.

ტერმინი დაკავშირებულია კარის ან ჭიშკრის ფრანგულ (porte), ასევე, იტალიურ (porta) სახელწოდებასთან. სტამბოლის ცენტრში მდებარე ერთ-ერთ ჭიშკარს, ე. წ. მაღალ პორტას ამშვენებს სულთნის თუღრა. ჭიშკარი სულთნის სასახლე თოფქაფთან გამავალი ქუჩის გადაღმაა და მას დიდი ვეზირის რეზიდენციისაკენ მივყავართ.

დიპლომატიურმა ტერმინმა საერთაშორისო წრეებში ჯერ კიდევ XV საუკუნიდან მოიკიდა ფეხი. თურქი მოხელეების ენაზე „მაღალი პორტა“ სულთნის რეზიდენციასა და მთავრობის ადგილსამყოფელს, აგრეთვე, თავად თურქულ მონარქიასაც ნიშნავდა და შემდეგ ეს სახელწოდება ევროპელ დიპლომატებს შორისაც გავრცელდა.

## ლიტერატურა 
* ისტორიულ-შემეცნებითი ჟურნალი ისტორიანი, №10(58), 10.2015 წ.
* ჭაბაშვილი, მიხეილ; უცხო სიტყვათა ლექსიკონი; თბ. 1989 წ.

კატეგორია:ოსმალეთის იმპერია
მიკ გორდონი

**მიკ გორდონი** (; დ. 9 ივლისი, 1985)  — ავსტრალიელი კომპოზიტორი და ხმის რეჟისორი. იგი ქმნის მუსიკას როგორც ფილმებისთვის, ასევე ვიდეო თამაშებისთვისაც. მისი კომპოზიციების უმეტესობა გიტარით არის შესრულებული, რომლის შემოქმედებაზე ზეგავლენა მოახდინა ჯგუფმა Meshuggah. გორდონი საკუთარ კომპოზიციებში ხშირად იყენებს შვიდ, რვა და ცხრა სიმიან გიტარას, რათა მიიღოს უფრო მძიმე ტონალობა.

## დისკოგრაფია
## რესურსები ინტერნეტში
* 
## სქოლიო
კატეგორია:დაბადებული  9 ივლისი
კატეგორია:დაბადებული 1985
კატეგორია:ავსტრალიელი კომპოზიტორები
კატეგორია:ცოცხალი ადამიანები
ენდრიუ ლინკოლნი

**ენდრიუ ჯეიმზ ქლათერბაკი** (, დ. 14 სექტემბერი, 1973), ცნობილი სასცენო სახელით **ენდრიუ ლინკოლნი** — ინგლისელი მსახიობი, რომელმაც სახელი გაითქვა რიკ გრეიმსის როლის შესრულებით AMC-ის დრამატულ საშინელებათა სერიალ „მოსიარულე მკვდრებში“. მან პირველი მთავარი როლი BBC-ის დრამაში „ეს ცხოვრება“ შეასრულა. მას მოჰყვა სიმონის როლი Channel 4-ის სიტუაციურ კომედიაში „მასწავლებლები“ და მარკის როლი რომანტიკულ კომედიაში „რეალური სიყვარული“ (2003).

## რესურსები ინტერნეტში 
* 

კატეგორია:დაბადებული 1973
კატეგორია:ბრიტანელი მსახიობები
კატეგორია:ინგლისელი მსახიობები
კატეგორია:დაბადებული 14 სექტემბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
კატეგორია:ლონდონში დაბადებულები
ცენტრალური ოლქი (ბოტსვანა)

**ცენტრალური ოლქი** (, ტსვანას ენა-Kgaolo ya Legare) — ოლქი ბოტსვანაში. ადმინისტრაციული ცენტრი — ქალაქი სეროვე (:en:Serowe). 2011 წლის აღწერის მიხედვით ოლქის მოსახლეობის რაოდენობა შეადგენს 638 604 ადამიანს.

## გეოგრაფია 
ოლქის ჩრდილოეთით მდებარეობს ქვეყანაში ყველაზე უფრო დიდი მლაშობ ნიადაგიანი ქვაბული — მაკგადიკგადი, ასევე ორი უფრო მცირე: ნტვენტე და სოვა, და ტბა ცკაუ. ყველაზე დიდი მდინარეები: ლიმპოპო, შაშე, მოტლოუცე, ნატა, ბოტეტი.

**მეზობელი ადმინისტრაციული ერთეულები:**
* ჩრდილო-დასავლეთის ოლქი — ჩრდილო-დასავლეთით
* სამხრეთ-აღმოსავლეთის ოლქი; სამხრეთი მატაბელელენდი (ზიმბაბვე) — ჩრდილო-აღმოსავლეთით
* კგატლენგი — სამხრეთით
* კვენენგი — სამხლეთ-დასავლეთით
* ლიმპოპო (სამხრეთ აფრიკის რესპუბლიკა) — სამხრეთ-აღმოსავლეთით
* განზი — დასავლეთით

## დასახლებული პუნქტები 
* სეროვე (Serowe), 50 000 ადამიანი
* პალაპიე (Palapye), 30 300 ადამიანი
* სელები-ფიკვე (Selebi-Phikwe), 49 000 ადამიანი
* მაჰალაპიე (Mahalapye), 42 000 ადამიანი
* ორაპა (Orapa), 10 000 ადამიანი
* ტუტუმე (Tutume), 13 000 ადამიანი

## ადმინისტრაციული დაყოფა 
ადმინისტრაციული თვალსაზრისით ოლქი დაყოფილია 8 სუბოლქად:
* ბობონონგი
* ბოტეტი
* მაჰალაპიე
* ორაპა
* სელები-ფიკვე
* სეროვე/პალაპიე
* სოვა-თაუნი
* ტუტუმე

## ეკონომიკა 
სამთომომპოვებელი წარმოება — ცენტრალური ოლქის ეკონომიკის წამყვანი დარგია. მთავარი მინერალური რესურსებია: ქვანახშირი, სპილენძის, ნიკელის, კობალტის და ოქროს საბადოები, ალმასები. ოლქის აღმოსავლეთ ნაწილში გადის რკინიგზა ფრანსისთაუნიდან მოჩუდიში. სელები-ფიკვეში მდებარეობს აეროპორტი.

## რესურსები ინტერნეტში
* Jan Petter, Huberth Hansen and Arvid Lillethun, *Resource utilization in the Central District CFDA, Botswana: with special reference to arable farming systems and conflicts in resource management — livestock versus wildlife*

## სქოლიო
კატეგორია:ბოტსვანის ოლქები
კგალაგადი

**კგალაგადი** () — ოლქი ბოტსვანაში. ადმინისტრაციული ცენტრი — ქალაქი ჩაბონგი (:en:Tshabong). 2011 წლის აღწერის მიხედვით ოლქის მოსახლეობის რაოდენობა შეადგენს 50 492 ადამიანს.

## გეოგრაფია 
ოლქის ცენტრალურ და დასავლეთის ნაწილში მდებარეობენ ეროვნული პარკი — გემსბოკი და ბუნების ნაკრძალი — მაბუასეგუბე. კგალაგადის ოლქი მდებარეობს კალაჰარის უდაბნოს ცენტრში. ოლქში ყველაზე დიდი მდინარეებია (მდებარეობენ პერიფერიებზე — აღმოსავლეთით და სამხრეთ-დასავლეთით): ნოსობი, მოსელებე, მოლოპო.

**მეზობელი ადმინისტრაციული ერთეულები:**
* განზი — ჩრდილოეთით
* ჩრდილოეთი კაპლანდის პროვინცია (სამხრეთ აფრიკის რესპუბლიკა) — სამხრეთით
* ჰარდაპის რეგიონი (ნამიბია) — დასავლეთით
* სამხრეთის ოლქი და კვენენგი — აღმოსავლეთით

## დასახლებული პუნქტები 
**1000 მაცხოვრებელზე მეტი:**
* ჩაბონგი, 6591 ადამიანი
* ჰუკუნცი, 3807 ადამიანი
* კანგი, 3744 ადამიანი
* ვერდა, 1916 ადამიანი
* ლეჰუტუტუ, 1719 ადამიანი
* მაკოპონგი, 1501 ადამიანი
* ლოკგვაბე, 1304 ადამიანი
* ფეფენგი, 1202 ადამიანი
* ომავენენო, 1068 ადამიანი
* კოკოტშა, 1021 ადამიანი
  
## ადმინისტრაციული დაყოფა 
ადმინისტრაციული თვალსაზრისით ოლქი დაყოფილია 2 სუბოლქად:
* ჰუკუნცი (Hukuntsi)
* ჩაბონგი (Tshabong)

## სქოლიო
კატეგორია:ბოტსვანის ოლქები
კგატლენგი

**კგატლენგი** () — ოლქი ბოტსვანაში. ადმინისტრაციული ცენტრი — ქალაქი მოჩუდი. 2011 წლის აღწერის მიხედვით ოლქის მოსახლეობის რაოდენობა შეადგენს 91 660 ადამიანს.

## გეოგრაფია 
ოლქის ტერიტორიაზე გადის რკინიგზა მუკანედან (ცენტრალური ოლქი) გაბორონეში. კგატლენგის ტერიტორიაზე მიედინებიან მდინარე ლიმპოპოს შენაკადები.

**მეზობელი ადმინისტრაციული ერთეულები:**
* ცენტრალური ოლქი — ჩრდილოეთით
* სამხრეთ-აღმოსავლეთის ოლქი და ჩრდილო-დასავლეთი (სამხრეთ აფრიკის რესპუბლიკა) — სამხრეთით
* კვენენგი — დასავლეთით
* ლიმპოპო (სამხრეთ აფრიკის რესპუბლიკა) — აღმოსავლეთით

## დასახლებული პუნქტები 
* მოჩუდი/:en:Mochudi, 73 507 ადამიანი
* ბოკვა/:en:Bokaa, 3812 ადამიანი
* მალოლვანე/:en:Malolwane, 2369 ადამიანი
* მატებელენგი/:en:Matebeleng, 1180 ადამიანი
* მატიბუდუკვანე/:en:Mmathubudukwane, 2049 ადამიანი
* მოდიპანე/:en:Modipane, 2423 ადამიანი
* მორვა/:en:Morwa, 2696 ადამიანი
* მოსომანე/:en:Mosomane, 1462 ადამიანი
* პილანე/:en:Pilane, 1178 ადამიანი
* რასესა/:en:Rasesa, 2461 ადამიანი
* სიკვანე/:en:Sikwane, 1585 ადამიანი
* ოოდი/:en:Oodi, 3440 ადამიანი

## ადმინისტრაციული დაყოფა 
ადმინისტრაციული თვალსაზრისით ოლქი დაყოფილია 1 სუბოლქად — კგატლენგი.

## სქოლიო
კატეგორია:ბოტსვანის ოლქები
აბუ ტაჰირ იაზიდი

**აბუ ტაჰირ იაზიდი**  (დ. უცნობია — გ. 948) — მეექვსე შირვანშაჰი, შირვანის დამოუკიდებელი მმართველი, მესამე ლაიზანშაჰი, მუჰამედ II-ის შვილი. 

917 წელს, ალი I-ის სიკვიდლით დასჯის შემდეგ, იგი შირვანის დამოუკიდებელი მმართველი გახდა. 918 წელს, მან  ქალაქი იაზიდია დააარსა. აბუ ტაჰირ იაზიდი საჯიდებს და სალარიდებს ემორჩილებოდა და იბრძოდა დერბენტის წინააღმდეგ.

## ოჯახი
აბუ ტაჰირ იაზიდს ჰყავდა სულ მცირე ორი შვილი:
* მუჰამედი — 930 წელს, მუჰამედსა და დერბენტის ამირა აბდ ალ-მალიქ ალ-ჰაშიმს შორის დაპირისპირებები მიმდინარეობდა, მაგრამ მოგვიანებით ისინი მშვიდობის დამყარებაზე შეთანხმდნენ.
* აჰმადი — ადგილობრივი მოსახლეობის აჯანყების შემდეგ, იგი დერბენტის ამირა გახდა, მაგრამ მოგვიანებით, მომდევნო აჯანყების შემდეგ, მისი მმართველობა დაამხეს. 948 წელს, იგი საკუთარმა ძმამ, მუჰამედმა სიკვდილით დასაჯა.

## გარდაცვალება
აბუ ტაჰირ იაზიდი 33 წლიანი მმართველობის შემდეგ, 948 წელს გარდაიცვალა. სავარაუდოდ, იგი საკუთარმა ვეზირმა — იბნ ალ-მარაღმა მოწამლა.

## ლიტერატურა
*  *Минорский, Владимир Фёдорович* История Ширвана и Дербента. — М.,1963.
* *Ашурбейли С.* Государство Ширваншахов. — Б., 1983.
* 

## სქოლიო
კატეგორია:შირვანშაჰები
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 948
ციპერერშტრასე (ვენის მეტრო)

**ციპერერშტრასე** () — ვენის მეტროპოლიტენის სადგური. მდებარეობს U3 ხაზზე და შედგება 1 ბაქნისაგან. სადგური გაიხსნა 2000 წელს.

## რესურსები ინტერნეტში
*ვენის მეტროპოლიტენის საიტი

კატეგორია:ვენის მეტროსადგურები
თაჰათი

**თაჰათი** () — აჰაგარის მასივის და საერთოდ, ალჟირის უმაღლესი წერტილი. სიმაღლე 2918 მ. ყველაზე ახლოს მდებარე ქალაქია თამანრასეთი, რომელიც თაჰათიდან სამხრეთით 56 კმ-ში მდებარეობს. თაჰათი ვულკანური წარმოშობისაა. მოქცეულია ცენტრალური საჰარის არიდულ ზონაში. სხვადასხვა წყაროების შესაბამისად, მისი სიმაღლე ზღვის დონიდან განისაზღვრება 2918 ან 3003 მეტრით. თაჰათის მიდამოებში აღმოჩენილია პეტროგლიფები, რომლებიც დათარიღებულია ძველი წელთაღრიცხვის 8000-2000 წლებით. ისინი ასახავენ პირუტყვის ძოვებისა და ცხოველებზე ნადირობის სცენებს. თაჰათზე პირველად ავიდა შვეიცარიელი ალპინისტი ედუარდ ვის-დიუნანი 1931 წელს.

## რესურსები ინტერნეტში
* თაჰათი 
* თაჰათი 

კატეგორია:ალჟირის მთები